Kamu bisa jelasin ke aku soal Taman Sekuta dalam bahasa bali?

Taman Sekuta punika silih tunggil taman  antuk genah pasiraman kaluwarga Krajan Karangasem. Taman Sekuta magenah ring wewidangan Tampuagan, Kelurahan Karangasem, Kabupatén Karangasem jimbar ipun kirang langkung 4 aré. Wénten makudang-kudang taman sané kewangun olih raja Karangasem minakadi: Taman Ceta Sreangga, Taman Soekasada, Taman Tirta Gangga, miwah Taman Sekuta.

Wenten tulisan Basa Belanda “Geshenk Van Hare Majesteit Koningin Wilhelmina En Z.E Gouverneur Gerenal J.B Van Heutsz Aan Goesti Gde Djelantik Anno 1911” sané nganikayang wangunan puniki pinaka haturan saking Ratu Belanda Wilhelmina miwah Gubernur Jenderal J.B Van Heutsz antuk I Gusti Gde Djelantik duk warsa 1911.

Taman Sekuta kadiri antuk kolam mawentuk bunter, ring tengah ipun wénten kolam alit sané mawentuk bunter taler dinding ipun luwih duur saking dinding ring sisinyané taler kakelilingin nem pancoran menawi akéhan sampun rusak. Taman Sekuta rumasuk rusak taler nénten kejaga, taler wantah runtuhan utawi puing saking tugu toya mancur miwah togog-togog sané duk sané lintang ngelilingin kolam sané mangkin sampun nénten sampurna.